**Ministru kabineta noteikumu projekta**

**“Grozījums Ministru kabineta 2015. gada 8. septembra noteikumos Nr. 519 „Kārtība, kādā piešķir, administrē un uzrauga valsts un Eiropas Savienības atbalstu augļu un dārzeņu piegādei skolēniem vispārējās izglītības iestādēs”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts (turpmāk – projekts) ir sagatavots saskaņā ar Lauksaimniecības un lauku attīstības likuma 5. panta ceturto un septīto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2013.gada 17.decembra Regulas (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (turpmāk - Regula Nr.1308/2013) 23.panta 1.punktu no Eiropas Savienības budžeta tiek piešķirts atbalsts programmai skolu apgādei ar augļiem un dārzeņiem, lai palielinātu svaigu augļu un dārzeņu patēriņu skolēnu vidū. Pētījumi liecina, ka veselīgas ēšanas paradumi veidojas jau bērnībā, tāpēc cilvēki, kas bērnībā pietiekamā daudzumā ēduši augļus un dārzeņus, tos ēd arī turpmāk. Programmas uzdevumi ir gan iepazīstināt skolēnus ar augļu un dārzeņu daudzveidību, gan veicināt veselīgu ēšanas paradumu veidošanos. Saskaņā ar Regulas Nr.1308/2013 23.panta 3.punkta 4.daļu dalībvalsts nosaka sarakstu ar augļiem un dārzeņiem, par kuriem var pretendēt uz atbalstu programmā, pamatojoties uz kritērijiem, kas ietver arī veselības apsvērumus. Lai nodrošinātu veselīgus un vietējiem klimatiskajiem apstākļiem raksturīgus produktus, skolēni Latvijā var saņemt ar integrētajām vai bioloģiskajām metodēm audzētus ābolus, bumbierus, lielogu dzērvenes, kāpostus, kolrābjus, burkānus, ķirbjus un kāļus vai arī šo produktu asorti. Eiropas Komisija, izvērtējot programmas ieviešanu Eiropas Savienībā, ir secinājusi, ka vairākās dalībvalstīs skolēni saņem visai ierobežotu produktu klāstu, bieži vien – tikai vienu produktu. Pēc Eiropas Komisijas uzskatiem, šī situācija pilnībā neveicina programmas mērķu sasniegšanu, tāpēc tā ieteica dalībvalstīm paredzēt nosacījumus produktu klāsta dažādošanai, lai skolēni katru nedēļu saņemtu gan augļus, gan dārzeņus. Ievērojot minēto, Ministru kabineta 2015.gada 8.septembra noteikumu Nr.519 „Kārtība, kādā piešķir, administrē un uzrauga valsts un Eiropas Savienības atbalstu augļu un dārzeņu piegādei skolēniem vispārējās izglītības iestādēs” (turpmāk – noteikumi Nr.519) 16.7.apakšpunkts paredz, ka atbalsta pretendentam ir jānodrošina, lai skolēns katru mēnesi saņemtu gan augļus, gan dārzeņus. Pirms noteikumu sagatavošanas šis nosacījums sanāksmēs tika izrunāts arī ar nevalstisko nozaru pārstāvjiem. Tomēr, tā kā noteikumi Nr.519 stājās spēkā ar novēlošanos un ne visi atbalsta pretendenti ir spējuši pielāgot savu produktu klāstu programmai 2015./2016.mācību gadā, ir nolemts šajā mācību gadā nepiemērot prasību piegādāt skolēniem gan augļus, gan dārzeņus vienlaikus.  |
| 3. | Projekta izstrādē iesaistītās institūcijas | Zemkopības ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms projekta tiesiskais regulējums, ir:1) augļu un dārzeņu ražotāji kā atbalsta pretendenti (kas piegādā produktus izglītības iestādēm);2) pašvaldības kā atbalsta pretendenti (kas saistībā ar programmu organizē produktu piegādi vairākām savā pārziņā esošām izglītības iestādēm);3) saimnieciskās darbības veicēji, kas nodrošina ēdināšanu vispārējās izglītības iestādē;4) Latvijas vispārējās izglītības iestādes kā atbalsta pretendenti un atbalsta produktu realizācijas vietas;5) Latvijas vispārējās izglītības iestāžu 1.–9.klases skolēni;  |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz administratīvā sloga pieaugumu, jo vienkāršo produktu klāsta nosacījumus 2015./2016.mācību gadā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija |  |

*Anotācijas III un IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.1308/201 un Eiropas Komisijas 2009.gada 7.aprīļa Regulas (EK) Nr.288/2009, ar kuru paredz sīki izstrādātus noteikumus par Padomes Regulas (EK) Nr.1234/2007 piemērošanu attiecībā uz Kopienas atbalstu augļu un dārzeņu, pārstrādātu augļu un dārzeņu un banānu produktu piegādei bērniem izglītības iestādēs saskaņā ar programmu “Augļi skolai”.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.1308/2013 un Regula Nr.288/2009. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1308/2013 23.panta 3.punkta 4.daļa | Noteikumu projekts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Zemkopības ministrija elektroniski ir informējusi augļu un dārzeņu nozares nevalstiskās organizācijas “Latvijas dārznieks” un “Latvijas augļkopju asociācija” par izņēmumu attiecībā uz programmā izplatāmo produktu sortimentu 2015./2016.mācību gadā. Pēc noteikumu projekta spēkā stāšanās informācija tiks publicēta arī Lauku atbalsta dienesta tīmekļa vietnē. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

 |  |

Zemkopības ministrs J.Dūklavs

21.10.2015. 13:45

1015

J.Krainis

67027019, Janis.Krainis@zm.gov.lv